《赠王百谷》
明代·佘翔

嗟君早岁擅词场，偃蹇于今鬓有霜。才子云间高二陆，名家江左让诸王。

山含秋色丹枫老，水绕城隅匹练长。不识东南文物地，风流谁复得卿狂。

作者简介：福建莆田人，字宗汉，号凤台。嘉靖三十七年进士。任全椒知县。与御史议事意见相左，即拂衣罢去，放游山水以终。工诗，有《薜荔园诗稿》及《文草》。